
Polugodišnji izvještaj o izvršenju financijskog plana proračunskog korisnika za 2026. godinu

Ukupni prihodi u polugodišnjem izvještaju izvršenja financijskog plana za 2026. godine iznose 602.210,57€, a čine ih prihodi poslovanja u istom iznosu. Ukupni prihodi su veći u odnosu na isti period prethodne godine za 10,71%.
Prihodi od nenadležnih proračuna ukupno iznose 530.713,28€, od čega prihod od Ministarstva znanosti, obrazovanja i mladih iznosi 517.753,07€, a od Općine Dvor 12.960,21€. Prihodi od  nenadležnih proračuna u odnosu na prethodnu godinu povećali su se za 7,20%. 
Prihodi nadležnog proračuna, odnosno od Sisačko-moslavačke županije, iznose 65.302,43€, što je više za 38,68% nego prethodne godine u istom periodu, jer u 2026. godini se nabavljala oprema za video nadzor škole, financirana je organizacija Županijske smotre učeničkih zadruga te se povećao broj pomoćnika u nastavi koji su zaposleni. 
Ukupni rashodi u polugodišnjem izvještaju izvršenja financijskog plana 2026. godine iznose 606.929,04€, a sastoje se od rashoda poslovanja 586.183,28€ i rashoda za nabavu nefinancijske imovine 20.745,76€. U odnosu na polugodišnji izvještaj prethodne godine, ukupni rashodi su u polugodišnjem izvještaju 2026. godine manji za 4,70%.
Rashode poslovanja čine rashodi za zaposlene i materijalni rashodi. Rashodi za zaposlene iznose 486.650,00€ te su manji u odnosu na isto izvještajno razdoblje prethodne godine za 5,56%. Materijalni rashodi iznose 99.533.28€ i također bilježe smanjenje od 3,70% u odnosu na prvo polugodište 2025. godine.
Rashodi za nabavu proizvedene dugotrajne imovine iznose 20.745,76€ te su veći za 13,92% u odnosu na isto razdoblje prethodne godine, a povećanje je nastalo zbog nabave novog video nadzora, kuhinjskih pomagala za potrebe školske kuhinje te sportske opreme za nastavu tjelesne i zdravstvene kulture.

